hvornår er en rodstift nødvendig?
hvis der mangler meget af din tand, kan det være en udfordring at få kronen til at sidde ordentligt fast, da der ikke er nok tand, som kronen kan sidde fast på. i de tilfælde kan det være nødvendigt at sætte en stift fast i tanden.

hvis tanden er rodbehandlet, og vi har vurderet, at stiften er nødvendig, vil vi sætte stiften fast i roden. her fjerner vi noget af det rodfyldningsmateriale, som rodkanalen er fyldt op med, og udvider hulrummet i den, så vi kan lime en stift ned og forankre den i roden. uden om denne stift fremstilles en opbygning der er fremstillet af støbt metal eller plastik, hvor det er muligt at sætte kronen fast på.

på tænder, hvor der mangler en del, vil kronen efterfølgende sidde bedre fast på tanden, når vi har sat en stift ned i roden på denne måde.